ཞི་ཅིན་ཕིང་གིས་ནན་གྱིས་བསྟན་དོན།ཟླ་གསུམ་ཡང་མ་འགོར་བའི་དུས་ཚོད་ནང་ང་དང་བློ་མཐུན་ཨུ་ཡོན་ཀྲང་གཉིས་ཐེངས་གསུམ་ལ་ཐུག་ནས།ཏང་གཉིས་དང་རྒྱལ་ཁབ་གཉིས་ཀྱི་འབྲེལ་བའི་གོང་འཕེལ་ལ་ཁ་ཕྱོགས་གསལ་པོ་བསྟན་ནས།ཀྲུང་གོ་དང་ཁྲའོ་ཞན་གྱི་འབྲེལ་བའི་གོང་འཕེལ་གྱི་ལོ་རྒྱུས་གསར་བའི་འགོ་བརྩམས་ཡོད།ཀྲུང་གོའི་ཏང་དང་སྲིད་གཞུང་གིས་ཀྲུང་གོ་དང་ཁྲའོ་ཞན་གྱི་མཛའ་མཐུན་མཉམ་ལས་འབྲེལ་བར་ཚད་མཐོའི་མཐོང་ཆེན་བྱེད་བཞིན་ཡོད་ལ།རྒྱལ་སྤྱི་དང་ས་ཁུལ་གྱི་གནས་བབ་ལ་འགྱུར་ལྡོག་ཅི་འདྲ་བྱུང་རུང་།ཀྲུང་གོའི་ཏང་དང་སྲིད་གཞུང་གིས་ཀྲུང་གོ་དང་ཁྲའོ་ཞན་གྱི་འབྲེལ་བ་སྲ་བརྟན་དང་གོང་འཕེལ་དུ་གཏོང་བའི་ལངས་ཕྱོགས་བརྟན་པོར་འགྱུར་བ་འབྱུང་མི་སྲིད་པ་དང་།ཀྲུང་གོ་མི་དམངས་ཀྱིས་ཁྲའོ་ཞན་མི་དམངས་ལ་བཅངས་པའི་མཛའ་བརྩེ་ཟབ་མོར་འགྱུར་བ་འབྱུང་མི་སྲིད་ལ།ཀྲུང་གོས་སྤྱི་ཚོགས་རིང་ལུགས་ཀྱི་ཁྲའོ་ཞན་ལ་བྱེད་པའི་རྒྱབ་སྐྱོར་ལ་འགྱུར་བ་འབྱུང་མི་སྲིད།ངས་བློ་མཐུན་ཨུ་ཡོན་ཀྲང་དང་མཉམ་དུ།ཕྱོགས་གཉིས་བར་བྱུང་བའི་ཐུན་མོང་གི་ལྟ་བ་གལ་ཆེན་མུ་མཐུད་དུ་དངོས་འབེབས་བཟང་པོ་བྱེད་པ་དང་།ཀྲུང་གོ་དང་ཁྲའོ་ཞན་གྱི་འབྲེལ་བ་ཡུན་རིང་བདེ་ཐང་དང་གཏན་འཇགས་ངང་གོང་འཕེལ་དུ་བཏང་ནས།རྒྱལ་ཁབ་གཉིས་དང་རྒྱལ་ཁབ་གཉིས་ཀྱི་མི་དམངས་ལ་བདེ་སྐྱིད་བསྐྲུན་འདོད་ཡོད།